Tiia Reima

Tiia-Riitta Johanna Reima (s. 1. helmikuuta 1973 Tampere) on suomalainen jääkiekkoilija, pelipaikaltaan hyökkääjä. Hän kuului Suomen naisten ensimmäiseen olympiamitalin saavuttaneeseen jääkiekkojoukkueeseen.

Reima edusti Suomen naisten jääkiekkomaajoukkuetta kaksissa olympialaisissa, kuusissa MM-kisoissa ja viisissä EM-kisoissa. Hän voitti Naganossa 1998 olympiapronssia ja lisäksi viisi MM-pronssia, neljä EM-kultaa ja yhden EM-pronssin. Kaikkiaan hän pelasi 142 maaottelua.

Kotimaassaan Reima on aiemmin edustanut Tampereen Ilvestä, jonka riveissä hän voitti Suomen mestaruuden vuosina 1990, 1991, 1992 ja 1993, sekä Itä-Helsingin Kiekkoa. Hän on pelannut myös Sveitsissä SC Lyssin ja HC Luganon joukkueissa. Kaudella 2009-2010 hän edustaa Espoon Bluesia.

Lähteet 

 
 

Suomalaiset jääkiekkoilijat
Suomalaiset olympiamitalistit
Vuonna 1973 syntyneet
Elävät henkilöt